( 110 ) 
Ceulx du Roiaulme en general ont regret en la diminution et vendition 
de vostre patrimoine réal ; ilz ont regret aux piétons estrangers, car il 
leur semble que les leurs feroient aussi bien que eulx. 
Ils ont aussi regret à vostre estât de vostre maison, lequel vous est de 
trop grande coustance, et combien que le tout se deppende au Roiaulme, 
et plus libéralement par les estrangers que par les naturels, toutesfois il 
n’est possible que les deniers de Castille y puissent furnir ne en temps 
de guerre ne en temps de paix pour aucunes années, à cause de vos 
debtes et charges. Il leur semble aussi que vous estant en Espaigne 
vous pouriez passer de plusieurs de nous autres, lesquels vous pouriont 
mieulx servir aillieurs. 
V. M te pourra penser, adviser et pourveoir aux choses dessusd e " 
quand et de la maniéré que bon vous semblera, et Dieu vous a donné le 
sens et l’eaige de le scavoir bien fere. De donner toutes les mercedes 
aux estrangiers ce seroit très mal fait ; mais cle donner tout à ceulx du 
Roiaulme et riens aux estrangiers, lesquels ont longuement servi et 
souffert beaucop de peine, travail et despence à vous suir et servir par 
mer et par terre, ce n’est pas bon bruit ne envers le Roi, princes et 
nations estrangieres, et seroient encore choses de pire conséquence si 
ceulx du Roiaulme pensassent que eussies craincte de en ce leur 
desplaire et que eussies mains liberté et auctorité du vostre que ont les 
autres Rois et princes en leurs Roiaulmes. 
REPUTATION. 
Sixième 4 , Sire, pour estre bien amé de voz subjects et crainct. des 
estrangiers, fault conserver la réputation, laquelle vous est plus que 
necessaire de la garder, sans la laisser perdre, soit à l’effect de parvenir 
à bonne paix ou trefve ou, à default d’icelle, à effect de pouvoir achever 
et continuer la guerre; et, pour garder vostre réputation et povoir 
pervenir aux effects dessusd ts , fauldroit faire trois choses. 
La première, garder de conserver voz amis et mesmes le Roy d’Angle¬ 
terre et Monsgr de Bourbon, et pour les bien conserver, puisqu’il y a eu 
faulte du passé, non seulement fauldroit excuser, mais reparer la faulte 
austant que seroit possible, et pourveoir au surplus pour l’advenir à 
l'entière observation et accomplissement des choses avec eulx traictées, 
de sorte qu’ilz puissent congnoistre que la faulte passée n’a esté volon¬ 
taire, ains constraincte par les empeschements inopinés que vous sont 
survenuz. 
1 La copie porte, par erreur, Septième. 
